O‘zbekistonda ish bilan band bo‘lmagan xotin-qizlarni tadbirkorlikka jalb etish va o‘zini o‘zi band qilish bo‘yicha kompleks chora-tadbirlarni amalga oshirish rejalashtirilmoqda. Foto: Navbahor tumani hokimligi 2022–2026 yillarga mo‘ljallangan taraqqiyot strategiyasini 2022 yilda amalga oshirish bo‘yicha “Yo‘l xaritasi” loyihasiga ko‘ra, hududlarda ayollar tadbirkorligini rivojlantirish dasturini ishlab chiqish ko‘zda tutilgan. Bunda: har bir hududda “Xotin-qizlar hunarmandchilik markazlari” va klasterlarni tashkil qilish;   xotin-qizlar tadbirkorlik markazlari faoliyatini takomillashtirish, mintaqaviy markazlar ochish choralarini ko‘rish;   tadbirkor xotin-qizlar tomonidan ishlab chiqarilayotgan mahsulotlarni realizatsiya qilishga ko‘maklashish;   xotin-qizlarni tadbirkorlikka o‘qitish va biznesga jalb qilish nazarda tutiladi.